

**Г.О. Рзакулова**

Рудный қаласы әкімдігінің «№19 орта мектебі» КММ

шағын орталық тәрбиешісі

Қостанай облысы

**Біз – тапқыр баламыз**

Интеллектуалды ойын

**Мақсаты:** Балалардың ойлау қабілетін дамыту, ойынға деген қызығушылығын арттыру. Балаларды ұйымшылдыққа, тату болуға, топтық жұмыс жасауға үйрету.

Балаларды ойын шартымен таныстыра отырып, олардың білім сапасын тексеру.

**Ұйымдастыру кезеңі:**

**Жүргізуші:** Сәлеметсіздер ме, құрметті қонақтар, ұстаздар және біздің сүйікті балалар. Бүгінгі біздің «Біз тапқыр баламыз» атты сайысымызға қош келдіңіздер!

«Білікті бірді жығар,

Білімді мыңды жығар» - демекші, бүгінгі қатысушыларымызбен таныс болыңыздар.

**1 топ - «Қызғалдақ»**

**2 топ - «Бәйшешек»**

**3 топ - «Күнбағыс»**

 - Олай болса, әділ қазылар мүшесімен таныс болыңыздар:

Кеткенде той тарқап, Құр қалдық демеңдер. Келіңдер ортаға, Өнерлі өрендер,- Сайысымызды әсем әуенмен бастайық...

 **Ән: «Қазақстан»**

**Тақпақтар:**

Демеу (Мен мұғалім боламын);

Асылжан (Мен дәрігер боламын);

Мирас (Біз – әдепті баламыз).

Ал, енді ойынымызды бастаймыз. Бүлдіршіндерге сәттілік!!!

* Сайысымыздың кезеңдерімен таныс болыңыздар. Ойын **6 кезеңнен** тұрады.

**1-кезең:** Бейне сұрақ

Балаларға экраннан сұрақ қойылады, ал балалар жауабын айту керек.

* «Шалқан» ертегісінің кейіпкерлерін атап берші...
* «Бауырсақ» ертегісінің кейіпкерлерін білесіңдер ме?
* «Мақта қыз бен мысық» ертегісінің кейіпкерлерін айтып беріңдерші.

**2-кезең:** Жұмбақ шешу

Бұл кезеңде бүлдіршіндеріміздің назарын экранға аударамыз және оларға жұмбақ жасырылады.

* Айбат шеккен алыстан, Аң патшасы.................. ( Арыстан )
* Көзін ашып жұмады, Бағыт сілтеп тұрады. ( Бағдаршам )
* Кезікті бір жануар Үстінде екі тауы бар. ( Түйе )

**3-кезең:** Сергіту сәті «Қыдырып қайтайық»

**4-кезең:** Топтық жұмыс

Бұл кезеңде балалардың қолдарына тапсырмалар беріледі балалар топпен жауап беруге тырысады.

**5-кезең:** Кім жылдам?

Балаларға берілетін бұл тапсырма қимылды ойынға жатады, аты айтып тұрғандай бұл ойында балалар жерде шашылып жатқан пішіндерді жинау қажет кім тез және көп жинайды.

**6-кезең:** Бәйге деп аталады.

Ойын шарты: үш топтан 2 баладан шығып бір шардан жарады, балалар сол шарды жарып ішіндегі сұрақтарға жауап беруге тиіс.

* Қазір жылдың қай мезгілі?
* Үй жануарларын ата.
* Жемістерді ата.
* Бағдаршамның неше түсі бар?
* 1-ден 5-ке дейін санап бер
* Қыс айларын атап берші.

**Жүргізуші:** Балалар, ойын сендерге ұнады ма? Маған да ұнады, мынау – біздің сиқырлы теледидарымыз. Өте әдемі және қызық екен, солай ма? Ендеше балалар, мен сендерге ойынға жақсы қатысқандарын үшін мынадай күлегештерді сыйға тартамын. - Құрметті қонақтар, ұстаздар және балалар, осымен біздің ұйымдастырылған интеллектуалды ойынымыз өз мәресіне жетті. Назарларыңызға рахмет!!!